羅常培

羅常培係中國嘅語言學者，滿族，薩克達氏，字莘田，號恬庵。知名於中文嘅音韻史研究，同趙元任、李方桂並稱爲中國早期語言學嘅三巨頭。

生平 
羅常培出生喺北京滿族旗人家庭。同樣係旗人出身嘅老舍同佢係小學時代嘅同級生。

1916年入學北京大學，從中文系畢業後，兩年間去哲學系學嘢。1924年以後喺西安西北大學教書，之後又去過廈門大學、中山大學。

1929年中央研究院歷史語言研究所成立，同趙元任、李方桂一齊做咗研究員。趙元任、李方桂同佢共同將高本漢嘅翻譯成中文。

1934年做咗北京大學中文系教授。抗日戰爭時北京大學作爲西南聯合大學一部分移轉昆明，做咗中文系主任。

中華人民共和國成立後做咗中國科學院語言研究所嘅第一任所長，做埋雜誌《中國語文》嘅總編輯。

業績 
相比趙元任、李方桂，羅常培嘅研究內容更加傳統，但喺歷史語言研究所時代，佢寫咗好多有關中文音韻嘅論文。《唐五代西北方音》基於用藏文字母記漢字音嘅藏漢對音資料，推定咗當時嘅中文音值，呢本書到而家仲係常用參攷。

佢收集咗來自敦煌等切韻系韻書，寫出《十韻匯編》。

有關中古音嘅其他論文有《知徹澄娘音值考》、《釋重輕》、《釋內外轉》。特別係《知徹澄娘音值考》利用梵文對音，將高本漢擬構舌上音做齦齶音修正爲捲脷音，佢嘅呢個理論，含埋高本漢自身嘅，畀好多其他著作引用。

《漢魏晉南北朝韻部演變研究》係本根據押韻資料寫上古音到中古音變遷嘅書，本來預定係全四冊嘅大著作，但只出版咗第一分冊。

研究中文方言音韻嘅著作有《廈門音系》、《臨川音系》。

死後出版嘅文集有《羅常培語言學論文選集》、《羅常培文集》。

攷 

類:北京人
常培
類:中國語言學家
類:中國科學院院士
類:滿族